**Közlemény a támogatott lakhatás igénybevétele esetén elvégzendő**

**komplex szükségletfelmérés szakértői díjának összegéről**

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 110/B. § (1) bekezdése szerint a támogatott lakhatás a komplex szükségletfelmérés eredménye alapján biztosítható. A komplex szükségletfelmérést az igénybevevőnek a szolgáltatást megalapozó körülményeiben történt változás esetén, de legkésőbb az első szükségletfelmérés időpontját követő másfél év múlva, ezt követően pedig legalább háromévente meg kell ismételni.

Az SzCsM rendelet 110/B. § (5) bekezdése szerint a komplex szükségletfelmérés költségét a fenntartó viseli. A komplex szükségletfelmérés díjának összegét a szociál- és nyugdíjpolitikáért felelős miniszter az általa irányított minisztérium honlapján és a Szociális Ágazati Portálon közzéteszi.

**A komplex szükségletfelmérés díja**

* **vizsgált személyenként 20 000 Ft-ban,**
* **ha adott napon egy településen öt vagy ennél több személy vizsgálatára kerül sor, vizsgált személyenként 15 000 Ft-ban**

**kerül megállapításra.**

Budapest, 2020. február